open-index/open-wikipedia-markdown huggingface dataset:
Թեյմար Բրեքսթոն

**Թեյմար Էստի Բրեքսթոն** (, ), ամերիկացի երգչուհի, երգերի հեղինակ, դերասանուհի և պարուհի։

## Կենսագրություն
Թեյմար Էստի Բրեքսթոնը ծնվել է 1977 թվականի մարտի 17-ին ԱՄՆ-ի Մերիլենդ նահանգում՝ Սիվերնում՝ հոգևորական Մայքլ Քոնրադ Բրեքսթոնի և երգչուհի Էվելին Բրեքսթոնի ընտանիքում։ Թեյմարը ունի ավագ եղբայր և չորս քույր՝ Թոնի Բրեքսթոն, Քոնրադ Բրեքսթոն կրտսեր, Թրեյսի Բրեքսթոն, Թովանդաս Բրեքսթոն և Թրինա Բրեքսթոն։
ձախից|մինի|329x329փքս

## Կարիերա
Թեյմարը իր երաժշտական կարիերան սկսել է 1989 թվականից՝ իր չորս ավագ քույրերի հետ դառնալով «The Braxtons» ռիթմ ընդ բլյուզ երաժշտական խմբի անդամ, որի կազմում է մինչ օրս։ 1990 թվականին խումբը թողարկել է իր առաջին «Good life» սինգլը («Լավ կյանք»), որը հաջողություն չի ունեցել *[[:ru:Billboard|Billboard]],* Hot R&B/Hip-Hop Songs-ում․զբաղեցրել է ընդամենը 79-րդ հորիզոնականը։

2015 թվականի հոկտեմբերին «The Braxtons» խումբը թողարկել է «*Braxton Family Christmas»* վերնագրով ալբոմը, որը *[[:ru:Billboard|Billboard]]* R & B / Hip-Hop Albums-ում առաջնաելույթ է ունեցել 27-րդ հորիզոնականում։

Բրեքսթոնը նաև դերասան և պարուհի է։

## Անձնական կյանք
### Հարաբերություններ և մայրություն
2001-2003 թվականներին Բրեքսթոնը ամուսնացած է եղել պրոդյուսեր Դարել Էլամբի հետ։

2008 թվականի հոկտեմբերի 27-ից Բրեքսթոնը ամուսնացած էր պրոդյուսեր Վինսետ Հերբետի հետ, ում հետ նա հանդիպել է իրենց հարսանիքից 5 տարի առաջ։ Ամուսիններն ունեն որդի՝ Լոգան Վինսենտ Հերբետը։ 2017 թվականի հոկտեմբերին նրանք գրեթե ինը տարվա ամուսնությունից հետո ամուսնալուծության հայց են ներկայացրել։

### Խնդիրներ առողջության հետ
«The Real» էպիզոդում Բրեքսթոնը պատմում է, որ ինքը տառապում է վիտիլիգոյով։

2015 թվականի նոյեմբերի 10-ին Բրեքսթոնը բացահայտել է, որ իր թոքերում կա մի քանի էմբոլ։ Հիվանդությունը ստիպել է նրան հրաժարվել «Աստղերի հետ պարեր»-ի մասնակցությունից։

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:Ամերիկացի երգահաններ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սոպրանոներ
Կատեգորիա:Ամերիկացի փոփ երգիչներ
Կատեգորիա:Ամերիկացի պարուհիներ
Կատեգորիա:Ամերիկացի փոփ երգչուհիներ
Կատեգորիա:Ամերիկացի հաղորդավարուհիներ
Աշխարհի երկրներն ըստ ՀՆԱ-ի աճի ցուցանիշների

մինի|աջից|ՀՆԱ ցուցանիշներն ըստ 2018 թվականի տվյալների|540x540փքս
**Աշխարհի երկրներն ըստ ՀՆԱ-ի աճի ցուցանիշների**, աշխարհի երկրների դասակարգում ըստ տրված ժամանակահատվածի համար հաշվարկված ՀՆԱ աճի տեմպի։ 
Ստորև ներկայացված են աշխարհի երկրների տնտեսական ցուցանիշները՝ ըստ Համաշխարհային բանկի 1990 -2020 թվականների վիճակագրական տվյալների։
Հաշվարկման հիմքում ընկած են տվյալ տարում Համախառն ներքին արդյունքի իրական աճի տեմպը և վերջնարդյունքների (ապրանքների և ծառայությունների) գների աճի արագությունը։ Տվյալները վերցված են Արժույթի միջազգային հիմնադրամի «Համաշխարհային տնտեսության զարգացման հեռանկարներ»-ի տվյալների բազայից և մեծամասամբ համապատասխանում են 2021 թվականի օրացույցային տարվա դիտարկումներին։ 
Այս տվյալները չպետք է շփոթել ըստ բնակչության 1 շնչի ՀՆԱ ցուցանիշների հետ, որը չի արտահայտում երկրների տնտեսության զարգացման իրական տեմպը՝ բնական և մեխանիկական շարժերի հետևանքով բնակչության թվաքանակի փոփոխության պատճառով։

## Ցուցակ
Աշխարհի երկրների տնտեսական ցուցանիշները՝ ըստ Համաշխարհային բանկի 1990 - 2020 թվականների վիճակագրական տվյալների։

## Տես նաև
*Համախառն ներքին արդյունք
*Աշխարհի երկրներն ըստ մեկ շնչին ընկնող ՀՆԱ-ի

## Ծանոթագրություններ

## Արտաքին հղումներ
*https://www.abcfinance.am/economy/gross-domestic-product.html  
*https://enlightngo.org/post/22826

Կատեգորիա:Երկրների տնտեսական համեմատություններ
Կատեգորիա:Համաշխարհային տնտեսություն
Կատեգորիա:Տնտեսական աճ
Կատեգորիա:Տնտեսական ցուցանիշներ
Կատեգորիա:Ցանկեր:Տնտեսություն
Անդրես Պալոպ

**Անդրես Պալոպ Սերվերա** (, ), իսպանացի ֆուտբոլիստ, դարպասապահ, 2008 թվականի Եվրոպայի չեմպիոն։

## Կարիերիա
«Վալենսիա»-ում, որի սանն էր հանդիսանում, Պալոպը փոխարինել է Սանտյագո Կանիսարեսին, իսկ «Սևիլյա»-ում դարձել է հիմնական դարպասապահ։

2007 թվական մարտի 15-ին ՈւԵՖԱ Եվրոպայի Լիգայի 1/8 եզրափակչի պատասխան խաղում «Շախտյոր Դոնեցկ»-ի հետ խաղի երկրորդ խաղակեսի ավելացված ժամանակում ուկրաինական թիմի օգտին 2։ 1 հաշվի ժամանակ Անդրեսը անկյունայինի խաղարկումից հետո գլխով գոլ է խփել և հավասարեցրել է հաշիվը։ Լրացուցիչ ժամանակում «Սևիլյան» խփել է ևս մեկ գոլ և դուրս է եկել մրցախաղի հաջորդ փուլ։ ՈւԵՖԱ-ի Գավաթի եզրափակչում «Էսպանյոլ»-ի հետ խաղում տասնմեկ մետրանոց հարվածներով Պալոպը հետ է մղել երեք հարված, ինչը թույլ է տվել «Սևիլյա»-ին երկրորդ անգամ անընդմեջ հաղթել այս մրցախաղում։ Պալոպը ճանաչվել է եզրափակիչի լավագույն խաղացող։

Անդրես Պալոպը Իսպանիայի հավաքականի կազմում Եվրո 2008-ում դարձել է Եվրոպայի չեմպիոն՝ չխաղալով ոչ մի խաղ։

2013 թվականի հունիսին Պալոպը պայմանագիր է ստորագրել «Բայեր Լևերկուզեն»-ի հետ։

2014 թվականի ապրիլին Պալոպը հայտարարել է կարիերիայի ավարտի մասին։

2015 թվականի փետրվարից մինչև 2016 թվականի մայիս ղեկավարել է «Ալկոյանո» ակումբը։

## Ձեռքբերումներ
; «Վալենսիա»
* Լա Լիգա **(2)**՝ 2003/04
* ՈւԵՖԱ Եվրոպայի Լիգայի դափնեկիր՝ 2003/2004
* ՈւԵՖԱ Սուպեր գավաթի դափնեկիր՝ 2004

; «Սևիլյա»
* ՈւԵՖԱ Եվրոպայի Լիգայի դափնեկիր **(2)**՝ 2005/2006, ՈւԵՖԱ Գավաթ 2006/07
*ՈւԵՖԱ Սուպեր ԳավաթԻ դափնեկիր՝ 2006
* Ֆուտբոլի Իսպանիայի գավաթի դափնեկիր **(2)**՝ 2006/2007, 2009/2010
* Սուպերկոպա դե Իսպանիայի դափնեկիր՝ 2007

; Իսպանիայի հավաքական
* ՈՒԵՖԱ Եվրոպայի առաջնություն, Ֆուտբոլի Եվրոպայի առջնություն 2008

## Ծանոթագրություններ

## Արտաքին հղումներ
* Профиль на ''BDFutbol.com''
* Профиль на ''worldfootball.net'' {{Wayback|url=http://www.worldfootball.net/spieler_profil/palop/

Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլի Եվրոպայի չեմպիոններ
Կատեգորիա:Սևիլյայի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Բայեր Լևերկուզենի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Լա Լիգայի ֆուտբոլիստներ
Հիշիր, Կասպա՛ր

**«Հիշի՛ր, Կասպար…»** (), խորհրդային լիամետրաժ սև-սպիտակ գեղարվեստական ֆիլմ, որը բեմադրել է ռեժիսոր Գրիգորի Նիկուլինը «Լենֆիլմ» կինոստուդիայում։

Ֆիլմի պրեմիերան ԽՍՀՄ-ում տեղի է ունեցել 1965 թվականի սեպտեմբերի 20-ին։

## Սյուժե
Գերմանացի զինվոր Կասպար Գրոլտան (Անատոլի Ռոմաշին) թափառում է Բելառուսի ճահճային անտառներում՝ հույս ունենալով հասնել յուրայիններին։ Ձմեռային օրերից մեկում նա հանդիպում է ռուս լեյտենանտ Դենիս Մարասանովին (Գերման Ժուրավլյովի), որը փախել է ռազմագերիների ֆաշիստական ճամբարից։ Նրանց միջև տեղի է ունենում դաժան պայքար, որում հաղթում է Դենիսը, ապա շարունակում է իր ճանապարհը դեպի արևելք։ Սակայն արյունաքամվող Կասպարին շրջապատում են գայլերը, և նա սկսում է օգնության կանչել։ Դենիսը չի դիմանում և վերադառնում է՝ փրկելով թշնամուն դաժան մահվանից։ Հետագա ողջ երկար ճանապարհը, քանի դեռ Կասպարը չի կարողանում ինքնուրույն տեղաշարժվել, Դենիսը նրան տանում է շալակած։ Ասես որպես փոխհատուցում իր փրկության համար՝ Կասպարը, փրկելով այժմ արդեն Դենիսին, սպանում է նրանց ճանապարհին հանդիպած գերմանացի զինվորին։ Դրանից հետո սպանվածի ինքնաձիգը տալիս է Դենիսին, իսկ ինքն է որոշում տուն գնալ։ Նրա հետևից հնչում է երկու բառ՝ «Հիշի՛ր, Կասպար...»:

## Դերերում
* Գերման Ժուրավլյով - Դենիս Մարասաև, լեյտենանտ
* Անատոլի Ռոմաշին - Կասպար Գրոլտա
* Զինաիդա Դորոգովա - Ուլլա
* Ալեքսանդր Միխայլով - Զայֆերտ
* Օսկար Լինդ - կայարանի ծառայող
* Վլադիմիր Լիպարտ - Իվան Սերպոկրիլ
* Վլադիմիր Եմելյանով - Բախմատով
* Վ. Վելիկոսելցև - Տիմկա
* Վլադիմիր Պիցեկ - զինվոր
* Իգոր Յասուլովիչ - Յակոբ
* Վլադիմիր Կազարինով - պարետ
* Պանտելեյմոն Կրիմով - մոտոցիկլիստ

## Դրվագներում

* Նիկոլայ Բարաբանով - քահանա
* Օլեգ Բելով - էպիզոդ
* Է․ Բուշկևիչ
* Բորիս Գուսև - էպիզոդ
* Ա. Դրեմին
* Վ. Իվանչենկո
* Վ. Կորոտկով - էպիզոդ
* Իգնատ Լեյեր - էպիզոդ
* Ս. Մետելի
* Ալեքսանդր Մելնիկով - ծեր նավաստի
* Յու. Մաքսակով
* Բ. Նաումով - էպիզոդ
* Գենադի Նիլով - զինվոր
* Բրունո Օյա - շտուրմֆյուրեր Օտս
* Արկադի Տրուսով - գերմանական պահակախումբ
* Ա. Սկորոբոգատովա

## Նկարահանող խումբ
* Սցենարի հեղինակ և բեմադրող ռեժիսոր՝ Գրիգորի Նիկուլին
* Գլխավոր օպերատոր՝ Դմիտրի Մեսխիև
* Գլխավոր նկարիչ՝ Իգոր Վուսկովիչ
* Կոմպոզիտոր՝ Նադեժդա Սիմոնյան
* Հնչյունային օպերատոր՝ Գրիգորի Էլբերտ
* Ռեժիսոր՝ Անատոլի Վեխոտկո
* Օպերատոր՝ Կոնստանտին Սոբոլ
* Խմբագիր՝ Ալեքսանդր Ժուրավին
* Ռազմական խորհրդատու՝ գվարդիայի գեներալ-մայոր Ն. Չիգոգիձե
* Նկարիչ-դիմահարդար՝ Մարգարիտա Մատուսովա
* Մոնտաժող՝ Զինաիդա Շեյնեման
* Ռեժիսորի օգնականներ՝ Գ. Մուչալով, Ա. Սկորուպսկայա, Վերա Լինդ
* Օպերատորի օգնականներ՝ Ա. Գորկով, Գ. Նեստեռնիկով
* Նկարչի օգնականներ՝ Ն. Խոլմովա, Վիկտոր Իվանով
* Համակցված Նկարահանումներ․
** Օպերատոր՝ Իլյա Գոլդբերգ
** Նկարիչ՝ Ա. Սիդորով
* Ֆիլմի տնօրեն՝ Յա. Ռոդին

## Ծանոթագրություններ

## Արտաքին հղումներ
* 
* «Помни, Каспар…»  Аннотированный каталог фильмов киностудии «Ленфильм» 1918—2003.
* «Помни, Каспар» на сайте «Энциклопедия отечественного кино»
* 

Կատեգորիա:1960-ականների ռուսերեն ֆիլմեր
Կատեգորիա:1964 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Իլարիոն Յաուշև

**Իլարիոն Մաքսիմովիչ Յաուշև** (, ), խորհրդային երգիչ, Ռուսաստանի Խորհրդային Ֆեդերատիվ Սոցիալիստական Հանրապետություն վաստակավոր արտիստ, *Մորդովական Ինքնավար Խորհրդային Սոցիալիստական Հանրապետության* վաստակավոր և ժողովրդական արտիստ։

## Կենսագրություն
Իլարիոն Մաքսիմովիչ Յաուշևը ծնվել է Լուկոյանովսկի շրջանի Լոբասկի գյուղում, որն այժմ գտնվում է Մորդովիայի Իչալկովսկի շրջանում։ Մանուկ հասակում երգել է եկեղեցու երգչախմբում։ Ավարտել է Նիժնի Նովգորոդի երաժշտական ուսումնարանը։ Սովորել է Մոսկվայի կոնսերվատորիայում և ավարտել  1935 թվականին։ Սովորել է նաև Մեծ թատրոնի օպերային ստուդիայում և ավարտել 1936 թվականին։ Յաուշևը մորդովացի երգիչներից առաջինն էր, ով պրոֆեսիոնալ երաժշտական կրթություն է ստացել։

## Երաժշտական գործունեություն
Յաուշևը 1937 թվականից եղել է Սարանսկի օպերային թատրոնի մեներգիչ, որը հետագայում կոչվել է նրա անունով։ Եղել է Մոսկվայի և Մորդովիայի պետական ֆիլհարմոնիայի մենակատար։
Յաուշևը ուժեղ ձայն ուներ մեծ տիրույթի գեղեցիկ տեմբրով (բարիտոն բաս)։ Կատարել է օպերային հատվածներ, ռոմանսներ, ժողովրդական երգեր ռուսերեն, մորդովական, ուկրաիներեն, բաշկիրերեն, չուվաշերեն և մարի լեզուներով, ժամանակակից կոմպոզիտորների երգեր։

## Թատերական ռեժիսուրա
* Արքայազն Գալիցկի (Արքայազն Իգոր (օպերա) Օ. Բորոդինայի)
* Իվան Սուսանին (Իվան Սուսանին Մ. Գլինկա)
* Պիմեն, Վարլաամ (Մ. Մուսորգսկու Բորիս Գոդունով օպերա)
* Մելնիկ (Ջրահարս Օ. Դարգոմիժսկի)
* Մեֆիստոֆել (Ֆաուստ (օպերա)՝ Շառլ Գունոդ)
* Պումրազ (Լ. Կիրյուկովի Նեսմեյան և Լամզուր)
* Ալեկո (Ալեկո, օպերա՝ Ս. Ռախմանինով)
* Դոն Բազիլիո (Սևիլյան սափրիչը՝ Գ. Ռոսսին)
* Գրեմին, Զարիցկի (Եվգենի Օնեգին (օպերա)՝ Պ. Չայկովսկի)
* Անդրեյ Դուբրովսկի (Դուբրովսկի Է. Նապրավնիկ)

## Պարգևներ
* 1956թվական, Մ.Մուսորգսկու ստեղծագործությունների լավագույն կատարման Համամիութենական մրցույթի դիպլոմակիր 
* 1960 թվական, Ռուսաստանի վաստակավոր արտիստ
*

## Տես նաև
* Օպերա
* Օպերետ
* Բարիտոն

## Գրականություն
* 

## Ծանոթագրություններ

Կատեգորիա:Բասեր
Կատեգորիա:Երաժիշտներ այբբենական կարգով
Կատեգորիա:Խորհրդային օպերային երգիչներ և երգչուհիներ
Կատեգորիա:Օպերային երգիչներ
Ույո

**Ույո** (), քաղաք է Նիգերիայի հարավ-արևելքում, Ակվա Իբոմ նահանգի մայրաքաղաքը։ Իբիբիո-ն այն լեզուն է, որով խոսում են Ույոում։

Բնակչությունը՝ ։ Այն գտնվում է A342  Աուրոն - Իկոտ-Էքփենե մայրուղու վրա։ Քաղաքն ունի նավթի պահեստարաններ և ամբարներ։ Տեղական առևտրի կենտրոն (մանուշակ, կիսավա, արմավենու յուղ)։

Քաղաքն ունի համալսարան (1983 թվական)։ Հռոմի կաթոլիկ եկեղեցու թեմ, որը հիմնադրվել է 1989 թվականին։

## Սպորտ
Սպորտային կարևորագույն նշանակություն ունեցող կենտրոնը  '''The''' '''Godswill Akpabio'''  միջազգային մարզադաշտն է (նախկինում՝  Ակվա Իբոմ միջազգային մարզադաշտ)։Այն գտնվում է Ույո քաղաքում` Ակվա Իբոմ նահանգի մայրաքաղաքում և համարվում է  ազգային սպորտային մարզադաշտ։ Մարզադաշտը ծառայում է որպես նիգերիացի սուպեր արծիվների տուն, ինչպես նաև տարբեր սոցիալական, մշակութային և կրոնական իրադարձությունների կենտրոն։ Ակվա Իբոմ միջազգային մարզադաշտի և Խաղերի գյուղի կառուցման պայմանագիրը 2012 թվականին շնորհվել է Յուլիուս Բերգերին։ Աշխատանքները սկսվել են հենց նույն տարում և ավարտվել 2014 թվականին։ 30000 տեղանոց գերժամանակակից, բազմաֆունկցիոնալ սպորտային համալիրը ստեղծվել է Ալիանզ Արենայի օրինակով։

## Լեզու
Իբիբիոն Ակվա Իբոմ նահանգի և Նիգերիայի Աբիա նահանգի իբիբիո ժողովրդի մայրենի լեզուն է, որը պատկանում է Քրոս Ռիվերի լեզուների բարբառային խմբին։ Նախագաղութային ժամանակներում այն գրվել է Նսիբիդի գաղափարագրերով։ Իբիբիոն նաև ազդեցություն է ունեցել աֆրո-ամերիկյան սփյուռքի լեզուների վրա։
thumb|Ձայնագրվել է Միացյալ Թագավորությունում:

## Կրոն
Ույոյի թեմը () լատինական եկեղեցու եկեղեցական տարածք է կամ Նիգերիայի կաթոլիկ եկեղեցու թեմ։ Նրա եպիսկոպոսական աթոռը Ույոն է։ Ույոյի թեմը սուֆրագանական թեմ է Կալաբարի մետրոպոլիայի արքեպիսկոպոսության եկեղեցական գավառում։ 2016 թվականի դեկտեմբերի 10-ին Ռեյներս Աստվածաշնչի Եկեղեցու միջազգային՝ ավետարանական ժողովի տանիքը կենտրոնից փլուզվել է Ույո քաղաքում՝ Նիգերիայի Ակվա Իբոմ նահանգում, տեղի եպիսկոպոսի օծման կամ ձեռնադրման ժամանակ։ Փլուզման պահին հազարավոր մարդիկ են եղել, այդ թվում՝ պետական պաշտոնյաները և Ակվա Իբոմի նահանգապետ Ուդոմ Գաբրիել Էմանուելը
։ Դեպքը տեղի է ունեցել մոտավորապես ժամը 11-ին, եկեղեցու շաբաթօրյա առավոտյան ծրագրի սկսելուց երեսուն րոպե անց։ Եկեղեցին նորակառույց էր, որոշ տեղեկությունների համաձայն՝ փլուզման պահին շինարարական աշխատանքները ավարտված չէին։

Աղետը խլել է մեծաթիվ մարդկային կյանքեր։ Մահվան դեպքերի տարբեր թվեր են գրանցվել։ Նիգերիայի լրատվական գործակալությունը հայտնել է, որ կա 60 զոհ և փրկարար ծառայության աշխատակիցները հայտնել են, որ 60 դի է դուրս բերվել։ Դիահերձարանը այլ տվյալներ է ներկայացնում։ Ըստ նրանց տվյալների 100 դի է տեղափոխվել  դիահերձարան,իսկ Ույո համալսարանի ուսումնական հիվանդանոցի աշխատակիցները հայտնել են, որ 160 մարդ է զոհվել։

## Պատկերասրահ

Պատկեր:Central Bank of Nigeria, Uyo, Akwa Ibom state2.jpg
Պատկեր:Ibom e-Library, Uyo, Akwa Ibom state.jpg
Պատկեր:Women Development Centre, Uyo, Akwa Ibom state.jpg


## Ծանոթագրություններ

Կատեգորիա:Աֆրիկայի քաղաքներ
Կատեգորիա:Նիգերիայի քաղաքներ
Օլգա Ռոմանովսկայա

**Օլգա Սերգեևնա Ռոմանովսկայա** (, օրորդական ազգանուն՝ **Կորյագինա**), ուկրաինացի երգչուհի, հեռուստահաղորդավար, մոդել, դիզայներ։ «ՎԻԱ Գրա» փոփ խմբի նախկին անդամ (2006-2007)։ Խմբում հայտնի էր Կորյագինա օրիորդական ազգանվամբ։ Խմբից հեռանալուց հետո զբաղվել է մենակատարային կարիերայով։

2016 թվականի ապրիլի 13-ից մինչև հոկտեմբերի 19-ը եղել է «Ուրբաթ» հեռուստաալիքի «Ռևիզորո» լրագրողական հեռուստանախագծի հաղորդավար՝ փոխարինելով Ելենա Լետուչայային։ 2016 թվականի նեյեմբերին դարձել է «Queens» տրիոյի անդամ։

## Կենսագրություն
Օլգա Ռոմանովսկայան ծնվել է 1986 թվականի հունվարի 22-ին Նիկոլաևում։ Մանուկ հասակում զբաղվել է վոկալով։ 2004 թվականին դարձել է «Միս Կոբլևո»։ 16 տարեկանից աշխատել է Նիկոլաևի նորաձևության գործակալությունում։ Հայրենի քաղաքում որպես մոդել մասնակցել է ցուցադրությունների և ֆոտոսեսիաների։ Դպրոցն ավարտելուց հետո ընդունվել է Կիևի մշակույթի և արվեստի ազգային համալսարանի Նիկոլաևի մասնաճյուղ՝ դեկորատիվ-կիրառական արվեստի ֆակուլտետ, մասնագիտություն՝գործվածքի մշակում։

### Անձնական կյանք
2007 թվականի ապրիլի վերջին ամուսնացել է ուկրաինացի գործարար Անդրեյ Ռոմանովսկու հետ։ Նույն թվականի սեպտեմբերի 1-ին ծնվել է որդին՝ Մաքսիմը։ Ռոմանովսկայան ունի նաև որդի՝ Օլեգը և դուստր՝ Սոֆյան։

## Սկավառակագրություն
### Մենակատարային կարիերա

#### Ստուդիական ալբոմներ

#### Սինգլներ

## Ծանոթագրություններ

Կատեգորիա:Գեղեցկության մրցույթի հաղթողներ
Կատեգորիա:Հեռուստատեսային գործիչներ
Կատեգորիա:Ուկրաինացի երգչուհիներ
Կատեգորիա:Ուկրաինացի հաղորդավարներ
Բարրեյրու Ռիկո էկոլոգիական կայան

**Բարրեյրու Ռիկո էկոլոգիական կայան** (), պետական մակարդակի էկոլոգիական կայան Բրազիլիայի Սան Պաուլու նահանգում։

## Տեղագրություն
Բարրեյրու Ռիկո էկոլոգիական կայանը Անեմբի մունիցիպալիտետում է։ Ունի 292.82 հա տարածք։ Էկոլոգիական կայանը «խիստ բնական արգելոց է», որը գտնվում է Բնության պահպանության միջազգային միության Iա կատեգորիայի ներքո։ Ղեկավարվում է Սան Պաուլուի Ֆլորեստալի հիմնադրամի կողմից։ Կայանը 1451 հա անտառային բլոկի մի մասն է։

## Պատմություն
Բարրեյրու Ռիկո էկոլոգիական կայանը ստեղծվել է 2006 թվականի դեկտեմբերի 19-ի 51.381 հրամանագրով Սան Պաուլու նահանգի նահանգապետ Կլաուդիո Լեմբոյի կողմից։ Նպատակն էր պաշտպանել Ատլանտյան անտառի և նրա պրիմատների պոպուլյացիայի մնացած հատվածը։

## Շրջակա միջավայր
Ըստ Կյոպպենի կլիմաների դասակարգման` անձրևային սեզոն է սեպտեմբերից մինչև մարտ, իսկ չոր սեզոն՝ ապրիլից մինչև օգոստոս։ Բարձրությունը ծովի մակարդակից տատանվում է 500-ից մինչև 580 մետր։ Անտառային բլոկը պարունակում է կիսավաղանցուկ ենթլեռնային բուսականության մասեր։ Անտառային բլոկի հարավ-արևելքում կա սերրադոյի փակ անկլավ՝ մոտ 5 հա։ Կայանը ստեղծվել է, որպեսզի փորձի պահպանել այս անկլավը և շրջակա անտառը։ Արձանագրվել է միջին և խոշոր կաթնասունների երեսուն տեսակ, այդ թվում՝ յոթը վտանգված են Սան Պաուլուում։

## Ծանոթագրություններ

## Աղբյուրներ
*
*
*

Կատեգորիա:2006 հիմնադրումներ Բրազիլիայում
Կատեգորիա:Բրազիլիայի էկոլոգիական կայաններ
Կատեգորիա:2006 հիմնադրված բնության հատուկ պահպանվող տարածքներ
Կատեգորիա:Բնօրինակում անաղբյուր հոդվածներ
Հրաման՝ կրակ չբացել

**«Հրաման՝ կրակ չբացել»** (), Յուրի Իվանչուկի և Վալերի Իսակովի խորհրդային գեղարվեստական ֆիլմը, որը նկարահանվել է 1981 թվականին։ Երկերգության առաջին մասն է, որի շարունակությունն է «Հրաման՝ անցնել սահմանը» ֆիլմը։ Ֆիլմի վերջում հնչում է Վալենտինա Տոլկունովայի (ֆիլմում կատարում է Ժաննա Ռոժդեստվենսկայան) կատարմամբ հայտնի դարձած Մարկ Մինկովի երգը Իգոր Շաֆերանի «Если б не было войны» (հայ․՝ «Եթե պատերազմը չլիներ») բանաստեղծության հիման վրա։

## Սյուժե
1941 թվականի օգոստոս։ Արևմուտքում կատաղի մարտեր են ընթանում, իսկ կապիտան Տիխոնովի (Վլադլեն Բիրյուկովի) հրամանատարությամբ նոր ձևավորված գումարտակը գնացքով ուղևորվում է դեպի նպատակակետ՝ դեպի Մանջուրիայի հետ սահման։ Սկզբում գումարտակի մարտիկներն իրենց խնդիրը բարդ չեն համարում և երազում են գնալ արևմուտք, որտեղ իրական մարտեր են ընթանում։ Սակայն շուտով պարզվում է, որ Ճապոնիայի հետ սահմանին էլ հանգիստ չէ։

Ֆիլմի իրադարձություններն ավարտվում են 1945 թվականի մայիսին, երբ Գերմանիան կապիտուլացիայի է ենթարկվում, բայց մնում է պատերազմի միակ հրահրողը՝ ճապոնական միլիտարիզմը։

Որպես ճապոնական տանկեր օգտագործվել են բուտաֆորյան աշտարակներով հանդերձված ՄՏ-ԼԲ խորհրդային բազմանպատակային զրահամեքենաները, որոնք սպառազինության մեջ ընդունվել են 1964 թվականին։

## Դերերում

## Նկարահանող խումբ
* Սցենարի հեղինակներ՝ Գեորգի Մարկով, Էդուարդ Շիմ
* Ռեժիսորներ՝ Յուրի Իվանչուկ, Վալերի Իսակով
* Օպերատոր՝ Վալերի Գինզբուրգ
* Բեմադրող նկարիչ՝ Եվգենի Գալեյ
* Կոմպոզիտոր՝ Մարկ Մինկով

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Քլիֆ Բլեզինսկի

**Քլիֆ Բլեզինսկի** (երբեմն՝ **Բլեժինսկի**, , հայտնի է նաև որպես **CliffyB**, ), խաղի դիզայներ, առավել հայտնի է Unreal և Gears of War խաղերի շարքի վրա շարունակական աշխատանքով։ Ըստ IGN-ի՝ «բոլոր ժամանակների խաղ ստեղծողների հարյուրակում» զբաղեցնում է 40-րդ տեղը։

Բլեզինսկու առաջին համակարգչային խաղը եղել է «*The Palace of Deceit: Dragon’s Plight»-ը՝* պիքսել-հանթինգ քվեստ ժանրում․ խաղը գրվել է 1991 թվականին, երբ նա 17 տարեկան էր։ Նա նաև հայտնի է որպես «*Dare to Dream»* և «*Jazz Jackrabbit»* խաղերի հեղինակներից մեկը (արդեն Epic MegaGames-ի կազմում)։ 2006 թվականին նա հանդես է եկել որպես  Xbox 360-ի համար «*Gears of War»*-ի առաջատար դիզայներ։

«CliffyB» մականունը ստացել է դեռ դեռահաս ժամանակ, սակայն այն պահպանել է մինչ օրս։ 2008 թվականին նա հայտարարել է մականունից ազատվելու ցանկության մասին, հավատալով, որ «ժամանակն է մի քիչ մեծանալու»։ Ավելի ուշ՝ «Kotaku.com» տեսախաղերի բլոգը նրան անվանել է «Dude Huge»:

2012 թվականի հոկտեմբերին Քլիֆ Բլեսինսկին, որը պատասխանատու էր «Unreal», «Unreal Tournament» և «Gears of War» խաղերի շարքի մշակման համար, հայտարարել է Epic Games ստուդիայից հեռանալու մասին։ Աշխատանքից ազատվելը Քլիֆը բացատրում է հոգնածությամբ. դիզայները պարզաբանել է, որ իրեն դադար է պետք, քանի որ 20 տարի աշխատել է խաղերի վրա։

2014 թվականի հունիսի 30-ին Քլիֆը պաշտոնապես հայտարարել է, որ վերադառնում է խաղային արդյունաբերություն՝ խոստանալով ցուցադրել իր նոր նախագիծը։ Այդ նախագիծը առցանց հրաձիգ «LawBreakers» էր, որը թողարկվել է Քլիֆի կողմից հիմնադրված «Boss Key Productions»-ի կողմից։ 2017 թվականի օգոստոսի 8-ին թողարկված նախագիծը, սակայն չի կարողացել բավարար խաղային լսարան հավաքել և փակվել է մեկ տարի անց՝ 2018 թվականի սեպտեմբերի 14-ին, իսկ ստուդիան փակվել է 2018 թվականի մայիսի 14-ին։

## Ծանոթագրություններ

## Գրականություն
* Bissell, Tom. «The Grammar of Fun.» *New Yorker*, November 3, 2008.

Կատեգորիա:Խաղի դիզայներներ
Զինվորը եկավ ռազմաճակատից

«**Զինվորը եկավ ռազմաճակատից**» (), խորհրդային գեղարվեստական ֆիլմը, որը նկարահանել է ռեժիսոր Նիկոլայ Գուբենկոն 1971 թվականին Սերգեյ Անտոնովի պատմվածքների հիման վրա։

## Սյուժե
Ռազմաճակատիվ վերադառնալով հաշմանդամ (առանց ձեռքի)՝ զինվորն իմանում է կնոջ մահվան մասին, սակայն իր մեջ ուժ է գտնում հետագայում ապրելու, դստերը մեծացնելու, նոր գյուղ կառուցելու, մարդկանց մեծ աշխատանքի համար ոտքի կանգնեցնելու համար։

Ծանր դրամատիկ ֆիլմը պատմում է պատերազմի հետևանքով ավերված գյուղի վերածննդի, խաղաղ աշխատանքին վերադարձած խորհրդային մարդկանց ճակատագրերի մասին։

## Դերերում
* Միխայիլ Գլուզսկի – *Իվան Ստեպանովիչ Մենշիկով (հորեղբայր Վանյա)
* [[Իրինա Միրոշնիչենկո]] – *Վերա Կուրկինա
* Նիկոլայ Գուբենկո – *Նիկոլայ Մաքսիմովիչ Եգորով
* Լենա Սմիրնովա – *Նադենկա
* Միշա Ռոդյակով – *Լյոշենկա
* Իվան Շարին – *Երոֆեիչ
* Նատալյա Բոնդարչուկ – *Շուրա
* Ալեվտինա Ռումյանցևա – *կին երեխայի հետ
* Իվան Կոսիխ – *կապիտան
* Ֆեոդոր Մենիկով – *զինվոր
* Վիկտոր Ֆիլիպով – ''տանկիստ Շուրա

## Նկարահանող խումբ
* Ռեժիսոր՝ Նիկոլայ Գուբենկո
* Սցենարի հեղինակ՝ Վասիլի Շուկշին
* Օպերատոր՝ Էլիզբար Կարավաև
* Կոմպոզիտոր՝ Վյաչեսլավ Օվչիննիկով
* Բեմադրող նկարիչներ՝ Իպոլտ Նովոդերյոժկին, Սերգեյ Վորոնկով
* Հնչյունային ռեժիսոր՝ Վիտալի Շմելկին

## Տեխնիկական տվյալներ
* 1971, լայնէկրան, սև-սպիտակ, 2343 մ, 86 րոպե

## Մրցանակներ
* 1972 – Լենինյան կոմերիտմիության մրցանակ (Նիկոլայ Գուբենկո)
* 1973 – ՌԽՖՍՀ Վասիլև եղբայրների անվան պետական մրցանակ  (Միխայիլ Գլուզսկի, Նիկոլայ Գուբենկո, Իպոլիտ Նովոդերյոժկին, Սերգեյ Վորոնկով, Էլիզբար Կարավաև)

## Նկարահանումների վայր
Ֆիլմը նկարահանվել է 1971 թվականին Պսկովի մարզի Վելիկիե Լուկի քաղաքում։

## Հետաքրքիր փաստ
* Երոֆեիչի դերակատարը՝ դերասան Իվան Շարինը, ռեժիսոր Նիկոլայ Գուբենկոյի հաջորդ՝ «Եթե ուզում ես երջանիկ լինել» () ֆիլմում, որի գործողությունները տեղի են ունենում 1970-ական թվականներին, կատարել է ծեր որսորդ Երոֆեիչի դերը։

## Ծանոթագրություններ

## Արտաքին հղումներ
* «Զինվորը եկավ ռազմաճակատից» ֆիլմը Մոսֆիլմի կայքում

Կատեգորիա:1970-ականների ռուսերեն ֆիլմեր
Կատեգորիա:1971 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1970-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Ռուսաստանի տնտեսություն

**[[Ռուսաստան]]ի տնտեսությունը** ՀՆԱ-ով  և գնողունակության համարժեքությունով զբաղեցնում է 6-րդ տեղը աշխարհի երկրների շարքում և 2-րդը Եվրոպայի երկրների շարքում, որը 2020 թվականին կազմում է 4,097 տրլն դոլար։

Անվանական ՀՆԱ-ի (2020 թ. 1,7 տրիլիոն դոլար) ցուցանիշով Ռուսաստանն աշխարհում զբաղեցնում է 11-րդ տեղը**,** իսկ Եվրոպայում՝ 5-րդը (ըստ Համաշխարհային բանկի)։ Ռուսական տնտեսությունը  համարվում է խառը**,** պատկանում է անցումային տեսակին**։**

Ռուսաստանի բնակչությունը կազմում է աշխարհի բնակչության մոտ 1,9%-ը, երկրի ներդրումը համաշխարհային տնտեսության մեջ 2018 թվականին հասնում է 3,12%-ի։ Ռուսաստանը պատկանում է մարդկային զարգացման շատ բարձր ցուցանիշ ունեցող երկրների խմբին, ԱՀԿ և ԵԱՏՄ անդամ է։

Պետության և պետական ընկերությունների ներդրումը Ռուսաստանի ՀՆԱ-ում վիճելի հարց է․ նրա գնահատականները տարբերվում են՝ ավելի քան երկու անգամ, դաշնային հակամենաշնորհային ծառայության տվյալներով այն կազմում է 70% (ըստ անանուն փորձագետների), ԱՄՀ-ի տվյալներով՝ 33%։ Միջազգային ոսկեարժութային պահուստներով Ռուսաստանը 5-րդն է աշխարհում, դոլարային միլիարդատերերի թվով, նույնպես, աշխարհում 5-րդն է։

## Վիճակագրություն
Ռուսաստանի հիմնական տնտեսական ցուցանիշները 1992-2020 թվականների համար՝ ըստ ԱՄՀ-ի և Ռուսաստանի։

### Տնտեսության ճյուղային կառուցվածք
Ռուսաստանում համախառն ավելացված արժեքի ոլորտային կառուցվածքը (ըստ 2016 թվականի տվյալների)։

* Գյուղատնտեսություն, որսորդություն և անտառային տնտեսություն — 4,5 %
* ձկնորսություն, ձկնաբուծություն — 0,3 %
* հանքարդյունաբերություն — 9,4 %
* Արտադրական արդյունաբերություն — 13,7 %
* էլեկտրաէներգիայի, գազի և ջրի արտադրություն և բաշխում — 3,1 %
* շինարարություն— 6,2 %
* առևտուր — 15,9 %
* հյուրանոցներ և ռեստորաններ — 0,8 %
* տրանսպորտ և կապ — 7,8 %
* ֆինանսական գործունեություն — 4,4 %
* կրթություն — 2,6 %
* Առողջապահական և սոցիալական ծառայությունների մատուցում— 3,8 %
* Այլ արդյունաբերություններ — 27,6 %։

### Տնտեսության աշխարհագրություն
Ռուսաստանի համախառն ավելացված արժեքի կառուցվածքն ըստ դաշնային շրջանների (ըստ 2017 թվականի տվյալների)։
* Կենտրոնական դաշնային շրջան — 34,9 %
* Վոլգայի դաշնային շրջան — 14,7 %
* Ուրալի դաշնային շրջան — 14,3 %
* Հյուսիսարևմտյան դաշնային շրջան — 10,9 %
* Սիբիրի դաշնային շրջան— 10,4 %
* Հարավային դաշնային շրջան — 7,2 %
* Հեռավոր Արևելքի դաշնային շրջան — 5,2 %
* Հյուսիսային Կովկասի դաշնային շրջան — 2,4 %

Ֆեդերացիայի սուբյեկտներից համախառն արդյունքով ամենամեծն են Մոսկվան, Տյումենի մարզը, Սանկտ Պետերբուրգը, Մոսկվայի մարզը և Կրասնոդարի երկրամասը։

## Համախառն ներքին արդյունք
 
**  <br>Ըստ [[Արժույթի միջազգային հիմնադրամ|Արժույթի միջազգային հիմադրամի]] [[ԽՍՀՄ փլուզում]]ից հետո առաջացած պետությունների [[Աշխարհի երկրներն ըստ մեկ շնչին ընկնող ՀՆԱ-ի|մեկ շնչին ընկող ՀՆԱ-ի]] փոփոխությունները,  1992 թվականից մինչև 2020 թվականը**

## Ծանոթագրություններ

 

Կատեգորիա:Եվրոպայի տնտեսություններ ըստ երկրի
Կատեգորիա:Ռուսաստանի պատմություն (1992–ներկա)
Կատեգորիա:Ռուսաստանի տնտեսություն
Ջորջե Կրստիչ

**Ջորջե Կրստիչ** (, ), սերբ ռեալիստ նկարիչ, ուսուցիչ, ակադեմիկոս։

## Կենսագրություն
Ջորջե Կրստիչը ավարտել է Մյունխենի գեղարվեստի ակադեմիան։ Մինչև 1883 թվականը նա ստեղծել է իր վաղ շրջանի ստեղծագործությունները գերմանական ռեալիզմի ազդեցությամբ։ Վերադառնալով Սերբիա՝ Կրստիչը ռեալիստական նկարչության իր ժանրը փոխեց ավելի հովվերգականի։ Նա շրջել է Սերբիայում, ուրվագծել ճարտարապետական հուշարձաններ, ժողովրդական կյանքի տեսարաններ, սերբական բնության բնորոշ անկյուններ։

## Ստեղծագործություններ
Կրստիչի ստեղծագործություններին բնորոշ է բնության մանրակրկիտ ուսումնասիրությունը (*Անատոմիստը*, 1880 թվական, *Ձկնորսի խրճիթի դռները* երկուսն էլ Բելգրադի ազգային թանգարանում), ռոմանտիկ հուզմունքի առանձնահատկությունները։
Նկարչի հետագա ստեղծագործություններում աշխույժ դինամիկան և մասշտաբի թարմությունը (*Բաբա-Կայ Թաունշիփ*, 1907 թվական, Ազգային թանգարան, Բելգրադ) խոսում են պլեներ գեղանկարչության սկզբունքների նկատմամբ նրա մոտեցման մասին։
Այս վաղ շրջանի որոշ նշանակալից ստեղծագործություններ ներառում են *Խեղդված կինը*, *Անատոմիստը* և *Ավետարանիչը*։
Հեղինակ է մի շարք բնապատկերների, որոնցից են *Կոսովոյի դաշտային լանդշաֆտը*, *Չաչկայի տեսանելիությունը*, *Լեսկովաց*, *Ստուդենիցա* և *Ժիչա*։ Հետագա տարիներին Կրստիչը ստեղծել է մի շարք սրբապատկերներ Չուրուգում և Նիսում։ Նկարել է դիմանկարներ, պատմական ժանրի կտավներ։ Դիմանկարներում և ժանրային կոմպոզիցիաներում նա համատեղել է ռոմանտիզմի և ռեալիզմի առանձնահատկությունները։ Կրստիչը ստեղծել է ավելի քան 50 ստեղծագործություն՝ հիմնված սերբական ժողովրդական արվեստի և ավանդական հագուստի վրա։ Դասավանդել է նկարչություն։ Նրա հայտնի ուսանողներից է Նադեժդա Պետրովիչը։
1884 թվականից եղել է Սերբիայի գիտությունների և արվեստների ակադեմիայի անդամ։

## Աշխատանքներ

File:Milan obrenovic 33.jpg|Միլան Օբրենովիչ
File:Đorđe Krstić, Свети Сава Благосиља Српчад, 1891.jpg|Սուրբ Սավան օրհնում է սերբերին
File:Đ.Krstić Na izvoru 1882.jpg|Աղբյուրում
File:Monastery Studenica by Djordje Krstic 2005 Serbian stamp.jpg|Ստուդենիցա վանք
File:Monastery Zhicha by Djordje Krstic 2005 Serbian stamp.jpg|Զիկա վանք
File:Đ.Krstić Babakaj 1892.jpg|Տեղ Բաբա-Քայ


## Գրականություն
* Популярная художественная энциклопедия. Под ред. Полевого В.М.; М.: Издательство "Советская энциклопедия", 1986.
* Энциклопедический словарь. 2009.

## Ծանոթագրություններ

## Արտաքին հղումներ
* Đorđe Krstić

Կատեգորիա:Բնօրինակում անաղբյուր հոդվածներ
Կատեգորիա:Սերբ նկարիչներ
Կատեգորիա:Պատմանկարիչներ
Անաստասավան

**Անաստասավան**, թաղամաս Երևանի Աջափնյակ վարչական շրջանում։ «Անաստասավան» է անվանվել ՀԽՍՀ Գերագույն խորհրդի 1940 թվականի հուլիսի 24-ի հրամանագրով՝ ի պատիվ կուսակցական և պետական գործիչ Անաստաս Միկոյանի։

Եղել է Երևանի Շահումյանի գյուղական շրջանում՝ Երևանի հյուսիսային հատվածում։

## Նկարագրություն
### Փողոցներ
Անաստասավան թաղամասը ներառում է հետևյալ փողոցները.

* Սեբաստիայի փողոց
* Բաշինջաղյան փողոց
* Ջանիբեկյան փողոց
* Բաշինջաղյան փակուղի
* Կարապետյան փողոց
* Ռոստոմյան փողոց
* Լևոնյան փողոց
* Եղիազարյան փողոց
* Առաքելյան փողոց
* Հիտլերյանի փողոց
* Հակոբյան փողոց
* Խորեն Խաչատրյան փողոց
** Խորեն Խաչատրյան 2-րդ նրբանցք
* Վշտունու փողոց
** Վշտունու 3-րդ նրբանցք
** Վշտունու 4-րդ նրբանցք
** Վշտունու 5-րդ նրբանցք
* Պարսեղովի փողոց
* Հակոբյանց փողոց

### Նշանակալի կառույցներ
* Երևանի թիվ 153 հիմնական դպրոց
* Պուլպուլակ
* Գուրգեն Մարգարյանի անվան թիվ 94 դպրոց

## Ծանոթագրություններ

## Տես նաև
* Երևանի պատմություն

Կատեգորիա:Աջափնյակ վարչական շրջանի թաղամասեր
Աջդաբիա

**Աջդաբիա** (), քաղաք Լիբիայի հյուսիսում, Միջերկրական ծովի ափից 10 կմ հեռավորության վրա (Սիդրա ծոց), Բենգազիից 160 կիլոմետր հարավ, Էլ Վահաթ մունիցիպալիտետի մայրաքաղաքը։

Քաղաքն ունեցել է երկաթուղային կայարան, սակայն 1965 թվականից ճանապարհը չի գործում և ապամոնտաժվել է (տես Երկաթուղային տրանսպորտ Լիբիայում) ։

Հռոմեական տիրապետության ժամանակաշրջանում այստեղ էր գտնվում Կոռնիկլանում ռազմական ամրոցը։

1917-1922 թվականներին Աջդաբիան Կիրենայկա նահանգի մայրաքաղաքն էր։

Քաղաքում պահպանվել են 10-16-րդ դարերում կառուցված մզկիթներ։

## Պատմություն
Հին ժամանակներում Աջդաբիան շրջապատված էր պարիսպներով, սակայն այժմ անապատում կանգուն է մնացել միայն երկու ամրոց։ Աջդաբիան ծովից չորս մղոն հեռավորության վրա է։ Բերբերների ցեղերը մեծ թվով շրջում էին քաղաքի շուրջ։ Նրա բնակիչների մեծամասնությունը հրեա և մուսուլման վաճառականներ են։ Քաղաքում և շրջակայքում բուսականություն չկա։  Աջդաբիայում հոսող ջուր չկա, և մարդիկ ջուրը ստանում են ցիստեռններից և ջրափոսերից (սավանի)։

Հետագայում քաղաքը վերածնվեց օսմանցիների կողմից փոքր վարչական կենտրոնի՝ Արևմտյան Կիրենայկայի համար։

1920-1923 թվականներին Իտալիայի հետ կնքված համաձայնագրի պայմաններով, որն օկուպացրել էր Լիբիան 1911 թվականից, Աջդաբիան դարձավ ինքնավար Սենուսիի մայրաքաղաքը։ 1923 թվականի ապրիլին, սակայն, համաձայնագիրը խզվեց, և իտալացիները գրավեցին Աջդաբիան՝ այն վերածելով կարևոր ռազմական հենակետի։
left|thumb|Աջդաբիայի թանգարանը
Երկրորդ համաշխարհային պատերազմի ժամանակ եղել է ծանր մարտերի թատերաբեմ։ «Կոմպասս» գործողության ժամանակ բրիտանական ուժերը ստիպեցին իտալական զորքերին նահանջել Աջդաբիայի միջով (1941թ. փետրվար, Բեդա Ֆոմմի ճակատամարտ), բայց շուտով նրանք նորից կորցրին վերահսկողությունը այդ տարածքի նկատմամբ։ Քաղաքը վերադարձավ դաշնակիցների վերահսկողությանը 1942 թվականի նոյեմբերի 23-ին, երբ այն վերագրավվեց բրիտանական 7-րդ զրահապատ դիվիզիայի կողմից։

Պատերազմից հետո իրավիճակը Աջդաբիայում փոխվել է՝ մոտակա Բրեգայում լիբիական նավթարդյունաբերության զարգացման շնորհիվ։ 1979 թվականին այն դարձել էր ծաղկող քաղաք՝ շուրջ 32000 բնակչությամբ։ Տղամարդկանց մեծ մասն աշխատում էր նավթարդյունաբերության, պետական ծառայության կամ տեղական սպասարկման այլ ոլորտներում։

## Կլիմա
Աջդաբիան ունի տաք անապատային կլիմա (Կյոպենի կլիմայի դասակարգում BWh): Սահարա անապատի տաք քամիները ծայրահեղ ջերմաստիճաններ են բերում հյուսիս։ Ամռանը Աջդաբիան նման է Հարավային Եվրոպայի ներքին կլիմայական պայմաններին։ Ձմեռները մեղմ են, ժամանակ առ ժամանակ տեղումներ են լինում:

## Ծանոթագրություններ

Կատեգորիա:Աֆրիկայի քաղաքներ
Կատեգորիա:Լիբիայի քաղաքներ
Նազարբեկյան (Երևանի թաղամաս)

**Նազերբեկյան** (հայտնի է նաև որպես *17-րդ թաղամաս*), թաղամաս Երևանի Աջափնյակ վարչական շրջանում։

«Նազարբեկյան» է անվանվել ի պատիվ հայ ռազմական գործիչ, ռուսական բանակի գեներալ-մայոր, Հայաստանի Դեմոկրատական Հանրապետության գեներալ-լեյտենանտ, զորատեսակի գեներալ (բանակի գեներալ), սպարապետ Թովմաս Նազարբեկյանի։

## Նկարագրություն
### Փողոցներ
Նազարբեկյան թաղամասը ներառում է հետևյալ փողոցները.

* Սիլիկյան նոր խճուղի
* Միքայել Մկրտչյան փողոց
* Նազարբեկյան թաղամաս փողոց

### Նշանակալի կառույցներ
* Աջափնյակ և Դավթաշեն վարչական շրջանների ընդհանուր իրավասության դատարան
* Երևանի թիվ 22 հիմնական դպրոց
* Երևանի թիվ 44 մանկապարտեզ

## Ծանոթագրություններ

## Տես նաև
* Երևանի պատմություն

Կատեգորիա:Աջափնյակ վարչական շրջանի թաղամասեր
Մոմիր Կորունովիչ

**Մոմիր Կորունովիչ** (, ), սերբ ճարտարապետ, որն առավել հայտնի է սերբ-բյուզանդական վերածննդի ոճով իր աշխատանքներով։ Նա համարվում է ռոմանտիկ նեոգոթական ոճի հիմնադիրը։ 20-րդ դարի սկզբի միակ ճարտարապետը, ով առաջարկել է օրիգինալ ոճ և կառուցել մի քանի ինքնատիպ մոնումենտալ շինություններ Սերբիայի մայրաքաղաքում, ինչի համար նրան անվանել են *սերբական Գաուդի*.

## Կենսագրություն
Կորունովիչն ավարտել է Բելգրադում և շարունակել իր ասպիրանտուրան Պրահայի Չեխիայի տեխնիկական համալսարանում Սերբիայի կրթության նախարարության կողմից տրամադրվող կրթաթոշակով։ Նա աշխատել է որպես քաղաքացիական ծառայող շինարարության նախարարությունում և պատասխանատու է եղել Չեխոսլովակիայի մարմնամարզության Սոկոլի մի շարք շենքերի շինարարության համար, որոնք հիմնադրել են *Սոկոլ Միրոսլավ Տիրշը* և *Ջինդրիխ Ֆյուգները*։

## Ճարտարապետական գործունեություն
Մոմիր Կորունովիչը կարծում էր, որ ազգային ճարտարապետության մեջ կարող է օգտագործվել միայն այն, ինչը բնորոշ է այս վիճակում ապրող մարդկանց ոգուն։ Ճարտարապետը ստեղծել է կոնկրետ սերբ-բյուզանդական ոճ, որում նա համատեղել է սերբական ռոմանտիկ ավանդույթները և ակադեմիական ձևը՝ չափավոր օգտագործելով այն ժամանակվա ժամանակակից միտումները։ Նրա ոճն առանձնանում է արտահայտիչ, հարուստ ձևավորված ճակատներով, որոնք հմտորեն համատեղում են հին ավանդույթներն ու նոր ժամանակակից ձևերը։ Կորունովիչը մշակել է 143 նախագիծ, որոնցից 83-ը իրականացվել են։
2020 թվականին Բելգրադի քաղաքային իշխանությունները որոշել են 1927 թվականին ճարտարապետի նախագծով կառուցված և Երկրորդ համաշխարհային պատերազմի ժամանակ ավերված պատմական փոստային բաժանմունքը վերադարձնել իր պատմական տեսքին։ Նախատեսվում է, որ վերականգնման աշխատանքները կավարտվեն երկուսուկես տարուց
:

## Հավաքական աշխատանքներ

Зграда Соколског дома „Матица“ 1.JPG|Սոկոլի շենքը *Նովի Սադ*
Sokolski dom Obrenovac.jpg|Սոկոլի շենքը Օբրենովացում
Храм Покрова Пресвете Богородице у Београду 2.jpg|Բելգրադում գտնվող Սուրբ Աստվածածնի բարեխոսության եկեղեցի
Crkva Vaznesenja Gospodnjeg (nova), Krupanj 001.jpg|Սուրբ Համբարձման եկեղեցի
Zgrada Seizmološkog zavoda, Beograd.JPG|Սեյսմոլոգիական ինստիտուտի շենք
Kuća Momira Korunovića 3.JPG|Կորունովիչի ընտանիքի տունը 
Old Post Office in Belgrade during winter.jpg|Հին փոստային բաժանմունք Բելգրադի Սավա հրապարակում


## Գրականություն
* Дурич Замоло, Дивна, *Градители Белграда*, 1815-1914 гг.
* Кадиевич, Александар, *Момир Корунович*, 1996 г.

## Ծանոթագրություններ

Կատեգորիա:Ճարտարագետներ
Երևանի զբոսայգիների ցանկ

Ստորև ներկայացված են **[[Երևան]] քաղաքի այգիները****.**

## Երևանի զբոսայգիները՝ ըստ վարչական շրջանների
### Կենտրոն վարչական շրջան

### Արաբկիր վարչական շրջան

### Շենգավիթ վարչական շրջան

### Աջափնյակ վարչական շրջան

### Նոր Նորք վարչական շրջան

### Քանաքեռ-Զեյթուն վարչական շրջան

### Ավան վարչական շրջան

### Էրեբունի վարչական շրջան

### Դավթաշեն վարչական շրջան

### Մալաթիա-Սեբաստիա վարչական շրջան

## Ծանոթագրություններ
Բալերինա (ֆիլմ)

**«Բալերինա»** (), 1993 թվականի ռուսական գեղարվեստական ֆիլմ։

## Սյուժե
Լենայի հայրը պարում է բալետի թատրոնում, իսկ մայրը պարել է սովորեցնում ակումբում, քանի որ Լենայի ծնվելուց հետո նա այլևս չի կարողացել վերադառնալ բեմ։ Լենայի հայրն ու մայրը բաժանվել են, և Լենան ծանր է տանում այդ հանգամանքը։ Նա շատ է ցանկանում, որ ծնողները սիրեն միմյանց և կրկին միասին լինեն։ Այդ հարցում նրան օգնում է Մարդուկ-Ջարդուկը՝ սիրելի բալետի հերոսը, որտեղ նա երազում է պարել, երբ մեծանա և դառնա բալետի պարուհի։

## Դերերում
* Նաստյա Մեսկովա – *Լենա, փոքրիկ բալերինա
* Յուրի Վասիլև- Վիկտոր, Լենայի հայրը
* [[Օլգա Կաբո]] – *Նատաշա, Լենայի մայրը
* Անտոն Բիզեև – *Լյովա
* Անդրեյ Դավիդով – *Իշտվան, հունգարացի
* Սերգեյ Զարուբին – *մկների թագավոր
* Վիկտոր Ուրալսկի – *փոստարար

## Նկարահանող խումբ
* Սցենարի հեղինակ՝ Ալեքսանդր Զգուրիդի
* Ռեժիսոր՝ Ալեքսանդր Զգուրիդի, Նանա Կլդիաշվիլի
* Օպերատոր՝ Ալեքսանդր Պավլով
* Նկարիչներ՝ Իգոր Մակարով, Ելենա Նիկիֆորովա
* Կոմպոզիտորներ՝ Անդրեյ Պետրով, Օլգա Պետրովա
* Երգերի տեքստի հեղինակ՝ Յուրի Ռաշենցև
* Երգերը կատարում են՝ Սերգեյ Մինաև, Սաշա Ինտրոլիգատոր, Անտոն Բիզեև
* Հնչյունային ռեժիսոր՝ Ալեքսանդր Ռոմանով
* Մոնտաժող՝ Վ. Կիրիլովա
* Կոստյումների նկարիչ՝ Նատալյա Ալեքսանդրովա
* Նկարիչներ՝ Տ. Կունիչ, Վ. Կուզինա
* Օգտագործված երաժշտություն՝ Պ. Չայկովսկու («Շչելկունչիկ»), Շ. Գունոյի երաժշտություն, է. Պիաֆի երգերը
* Կինեմատոգրաֆիայի պետական սիմֆոնիկ նվագախումբ
* Դիրիժոր՝ Սերգեյ Սկրիպկա
* Ֆիլմի տնօրեն՝ Լիդիա Դեմեշչենկո

## Ծանոթագրություններ

## Արտաքին հղումներ
* «Բալերինա» ֆիլմը «Энциклопедия отечественного кино» կայքում

Կատեգորիա:1990-ականների ռուսերեն ֆիլմեր
Կատեգորիա:1993 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական դրամա ֆիլմեր
Ամեն ինչի համար պատասխանատու

**«Ամեն ինչի համար պատասխանատու»** (), խորհրդային գեղարվեստական ֆիլմը, որը նկարահանել է ռեժիսոր Գեորգի Նաթանսոնը 1972 թվականին «Մոսֆիլմ» կինոստուդիայում։

Վիկտոր Ռոզովի «Ավանդական հավաք» () պիեսի էկրանավորումն է։

Ֆիլմի պրեմիերան տեղի է ունեցել 1973 թվականի հունվարի 15-ին։

## Սյուժե
Դպրոցն ավարտելուց 30 տարի անց ֆիլմի հերոսները հավաքվում են նախապատերազմական 1941 թվականի շրջանավարտների ավանդական հանդիպմանը։ Նրանք հիշում են, թե ինչպես էին հավաքվում այս երեկո՝ արդեն հանդիպելով, զրուցելով ու պարզելով, թե ով ինչպես է ապրել այդ տարիները։

Հանդիպման ժամանակ նրանք մտածում են, թե ինչ են դարձել կամ ինչ մարդ են իրենք, թե ինչպես են նրանք ապրել այս ժամանակահատվածում, կատարվել են արդյոք նրանց երազանքները, կարելի է արդյոք ինչ-որ բան շտկել։

## Դերերում
* Օլգա Յակովլևա – *Ագնիա Շաբինա, լրագրող, հրապարակախոս
* Գերման Ժուրավլյով – *Սերգեյ Ուսով
* Ալեքսանդր Լազարև – *Ալեքսանդր Մաշկով, ֆիզիկոս
* Վերա Վասիլևա – *Լիդիա Ստեպանովնա Բելովա, Յակուտիայում խնայդրամարկղի աշխատակցուհին
* Յուրի Մաժուգա – *Մաքսիմ Պետրով, բենզալցակայանի աշխատակից
* Վսևոլոդ Կուզնեցով – *Պավել Կոզին, առևտրի բազայի վարիչ
* Նինա Դորոշինա – *Օլգա Նոսովա, տեքստիլ գործարանի վարպետ
* Նիկիտա Պոդգորնի – *Իլյա Դմիտրիևիչ Տարականով, մանկավարժական գիտությունների ակադեմիայի թղթակից անդամ
* Իննա Կոնդրատևա – *Զոյա Պերևալովա, վաստակավոր արտիստ (օրիորդական ազգանունը՝ Կորժիկովա)
* Վիկտոր Բարկով – *Եվգենի Պուխով, ուսուցիչ
* Գալինա Պոպովա – *Վալյա Պուխովա, բժիշկ
* Վալենտինա Սպերանտովա – *Ելիզավետա Ֆեոդորովնա Օռլովա, հանրապետության վաստակավոր ուսուցիչ
* Ալեքսեյ Գրիբով – *Վասիլի Նիկոլաևիչ
* Միխայիլ Յանշին – *Միխայիլ Իվանովիչ
* Օլեգ Եֆրեմով – *Օլեգ Պետրովիչ Գոլովանչենկո, տեքստիլ գործարանի արտադրամասի պետ
* Ալեքսեյ Կուզնեցով – *վարորդ բենզալցակայանում
* Գենադի Յուխտին – *Ալեքսեյ Վասիլևիչ Կոպիլով, երկրաբան Յակուտիայում
* Բորիս Կորդունով – *Եվդոկիմով, գեներալ-լեյտենանտ
* Օլեգ Վիդով – *շրջանավարտների երեկոյի վարող
* Ալեքսանդր Վոյեվոդին-Պուխով կրտսեր
* Սվետլանա Մորգունովա – *Սվետլանա Միխայլովնա, հեռուստահաղորդավարուհի

## Նկարահանող խումբ
* Ռեժիսոր՝ Գեորգի Նաթանսոն
* Սցենարիստ՝ Վիկտոր Ռոզով
* Գլխավոր օպերատոր՝ Վալերի Վլադիմիրով
* Բեմադրող նկարիչ՝ Պյոտր Կիսելյով
* Կոմպոզիտոր՝ Մոիսեյ Վայնբերգ

## Ծանոթագրություններ

## Գրականություն
* За всё в ответе // Советские художественные фильмы: 1972—1973. — М.: Нива России, 1996. — стр. 35
* За всё в ответе // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 149

## Արտաքն հղումներ
* «Ամեն ինչի համար պատասխանատու» / Մոսֆիլմ

Կատեգորիա:Խորհրդային ֆիլմեր
Կատեգորիա:1972 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ֆիլմեր, որոնց գործողությունները տեղի են ունենում Մոսկվայում
Ուղիղ երեք րոպե պակաս

«**Ուղիղ երեք րոպե պակաս**» (), խորհրդային գեղարվեստական ֆիլմ, որը նկարահանել է  ռեժիսոր Գենրիխ Գաբայը 1972 թվականին «Մոսֆիլմ» կինոստուդիայում։ 1972 թվականին  Գենրիխ Գաբայն արտագաղթել է Իսրայել, և ֆիլմ էկրան չի բարձրացել։

## Սյուժե
Իմանալով, որ ձկնորսանավը աղետի է ենթարկվում, դեռահասները ընդհատում են ուղևորությունը և անտառի ու ճահիճների միջոցով շտապում են հայտնելու տագնապալի ազդանշանի մասին։

## Դերերում
* Իգոր Յասուլովիչ – *Սան Սանիչ, աշխարհագրության ուսուցիչ
* Վլադիմիր Ցիբուլսկի – *Ռոմեո
* Օքսանա Պորտուգալովա – *Ջուլիետա
* Իրա Սավինա – *Օլյա Բեզիկ
* Վլադիմիր Բարշայ – *Ստասիկ Լունևիչ
* Լյուդմիլա Մովսեսյան – *Գայանե Տեր-Գրիգորյան
* Վասիլի Ելեցկի – *Վալերա Մինաև
* Ալեքսեյ Անդրեև – *Ժենյա Իլչենկո
* Ալեքսեյ Գորյաչև – *Կիրիլ Անտոշկին
* Վիկտոր Ռժևսկի – *Ռուստամ Շարախուտդինով
* Վալերի Կոզինեց – *Ստեպան
* Իրինա Մուրզաևա – *պառավ կին
* Նիկոլայ Պարֆյոնով – *Գորդեև
* Վալենտին Բրիլեև – *հովիվ

## Նկարահանող խումբ
* Սցենարիստներ՝ Սեմյոն Լունգին, Իլյա Նուսինով
* Բեմադրող ռեժիսոր՝ Գենրիխ Գաբայ
* Բեմադրող օպերատոր՝ Ալեքսանդր Ռյաբով
* Կոմպոզիտոր՝ Ալեքսեյ Ռիբնիկով
* Կոստյումների նկարիչ՝ Աննա Մարտինսոն
* Մոնտաժող՝ Եվգենյա Արդրեևա

## Երգեր
Ֆիլմում հնչում են կոմպոզիտոր Ալեքսեյ Ռիբնիկովի հետևյալ երգերը Յուրի Էնտինի խոսքերով․
* «Походная»
* «Ночка чёрная-пречёрная»
* «Себя забудь»

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1972 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Վիլբուր Սութ

**Վիլյամ Պատրիկ Գոլդ** (, ), առավել հայտնի է որպես **Վիլբուր Սութ***,* բրիտանացի համակարգչային խաղերի մեկնաբան, Twitch-ի սթրիմեր և երգերի հեղինակ։

Նա առաջին անգամ հայտնի է դարձել 2017 թվականին «SootHouse»-ում իր աշխատանքի շնորհիվ, որտեղ նա հայտնվել է բազմիցս և եղել է գլխավոր խմբագիրը։ Ավելի ուշ՝ 2019 թվականի մարտի 29-ին, Վիլը բացել իր սեփական ալիքը՝ «Wilbur Soot»-ը։

2018 թվականի հունվարին Գոլդը թողարկել է իր առաջին «The 'Nice Guy' Ballad» սինգլը։ Նրա «Your New Boyfriend» սինգլը, որը հրապարակվել է «Official Charts Company»-ի կողմից, *[[UK Singles Chart]]*-ում հասել է 65-րդ հորիզոնական։

## Կարիերա
### Կարիերա YouTube-ում և Twitch-ում
Որպես Արևելյան Սասեքս քոլեջի շրջանավարտ՝ Վիլը հայտնի է դարձել որպես Գոլդի և նրա որոշ ընկերների կողմից հիմնադրված *SootHouse* թիմային ալիքի խմբագիր։ Ալիքը հիմնականում բաղկացած էր տեսանյութերի արձագանքներից, ինչպիսիք են մեմերը, life-hack-ները և այլ թեմաներ։

2019 թվականի մարտի 29-ին նա ստեղծել է իր գլխավոր ալիքը՝ «Wilbur Soot»-ը։ Իր գլխավոր ալիքում Գոլդը հիմնականում թողարկում է տեսախաղերի հետ կապված տեսահոլովակներ, առավել հաճախ՝ Minecraft-ում։ Վիլը նաև ակտիվորեն ուղիղ հեռարձակումներ է անում Twitch-ով, որտեղ 2021 թվականի մարտի դրությամբ նա ուներ ավելի քան 2,7 միլիոն բաժանորդ, որի շնորհիվ դարձել է հարթակում ամենաշատ այցելվող ալիքներից 48-րդը։

2020 թվականի սկզբին Գոլդը միացել է *Minecraft Dream SMP* դերային սերվերին, որի սեփականատերը յություբեր Dream-ն էր։ Այնտեղ Վիլը դարձել է առաջատար սցենարիստ։ Գոլդը նաև մասնակցել է մի քանի *Minecraft* մրցաշարերի, այդ թվում՝ *MC Championships* և *Minecraft Monday*։ 2021 թվականի հունվարին նա ՖԻԴԵ-ի վարպետ Ալեքսանդրա Բոթեզի և նրա քրոջ՝ Անդրեայի կողմից կազմակերպված *BlockChamps* շախմատային մրցաշարի ութ մասնակիցներից մեկն էր։ Գոլդը դուրս է մնացել մրցաշարի առաջին փուլից, երբ պարտվել է YouTube-ի գործընկեր և Twitch սթրիմեր *GeorgeNotFound*-ին։

### Երաժշտական կարիերա
Թեև Գոլդը հիմնականում հայտնի է որպես սթրիմեր, նա նաև երաժիշտ է և բազմագործիքավորող, իր առաջին «The 'Nice Guy' Ballad» սինգլը թողարկել է 2018 թվականի հունվարին։ Գոլդն առաջին անգամ հիթ շքերթում է հայտնվել իր վեցերորդ «Your New Boyfriend» սինգլով, որը թողարկվել է 2020 թվականի դեկտեմբերին և զբաղեցրել է 65-րդ տեղը Մեծ Բրիտանիայի սինգլների չարթում։ Երգը հայտնվել է նաև UK Indie Chart-ում և Irish Singles Chart-ում, որտեղ այն զբաղեցրել է համապատասխանաբար 10-րդ և 100-րդ հորիզոնականները։ Գոլդը հայտնվել է նաև Billboard *Emerging Artists Chart*-ում և *[[Rolling Stone]] Top Breakthrough Chart*-ում։

2021 թվականին Բրայթոնում հիմնադրվել է «Lovejoy» ինդի ռոք խումբը, որի անդամներն էին՝ Գոլդ (վոկալ, կիթառ), Ջո Գոլդսմիթ (կիթառ), Էշ Կաբոսու (բաս) և Մարկ Բորդմեն (հարվածային գործիքներ)։ Խմբի առաջնաելույթային մինի ալբոմը՝ «Are You Alright?»-ը, թողարկվել է 2021 թվականի մայիսի 9-ին։ Երկրորդ ալբոմը՝ «Pebble Brain»-ը, թողարկվել է հոկտեմբերի 14-ին։

## Անձնական կյանք
Գոլդը Բրայթոն ընդ Հոուվ Ալբիոնի երկրպագու է։

## Սկավառակագրություն
### Ալբոմներ

## Ծանոթագրություններ

Կատեգորիա:Բրիտանացի երաժիշտներ
Կատեգորիա:Բրիտանացի երգիչներ
Դու և ես (ֆիլմ)

**«Դու և ես»** (), խորհրդային գեղարվեստական ֆիլմ, որը նկարահանել է ռեժիսոր Լարիսա Շեպիտկոն 1971 թվականին։

## Սյուժե
Ընդհուպ մոտենալով նյարդավիրաբուժության մեջ լուրջ նշանակություն ունեցող հայտնագործության իրականացմանը՝ ֆիլմի հերոս Պյոտրը թողնում է գիտական աշխատանքը, փորձարկմանի իր գործընկերոջն ու լավագույն ընկերոջը և մեկնում է Շվեդիա՝ որպես բժիշկ աշխատելու դեսպանատանը։

Մի քանի տարի անց աշխատանքով բավարարված չլինելու զգացումը նրան ստիպում է վերադառնալ Մոսկվա։ Բայց այնտեղ նրան չեն սպասում, չեն ընդունում գիտական համայնք, իսկ լավագույն ընկերը հրաժարվում է օգնել, չնայած Պյոտրի կնոջ խնդրանքներին։ Դրանից հետո նա մեկնում է Սիբիր։ Տարբեր մարդկանց հետ բազմաթիվ հանդիպումներն օգնում են նրան քաջություն ձեռք բերել, հաղթահարել ինքն իրեն և վերադառնալ մի ժամանակ լքած գիտական աշխատանքին։

## Դերերում
* Լեոնիդ Դյաչկով – *Պյոտր
* Յուրի Վիզբոր – *Սաշա
* Ալլա Դեմիդովա – *Կատյա
* Նատալյա Բոնդարչուկ – *Նադյա
* Լեոնիդ Մարկով – *Սերգեյ
* Վլադիմիր Նոսիկ – *Կոլկա
* Լիդիա Կոնստանտինովա
* Օլեգ Եֆրեմով – *Օլեգ Պավլովիչ
* Ալեքսանդր Յանվարյով – *Վալկա
* Միխայիլ Բոչարով – *տեղամասային տեսուչ
* Ալեքսանդր Շիրվինդտ
* Վիկտոր Շուլգին
* Նատալյա Շվեց – *էպիզոդ
* Ա. Նիկոլաև – *էպիզոդ
* Մստիսլավ Զապաշնի – *էպիզոդ

## Նկարահանող խումբ
* Ռեժիսոր՝ Լարիսա Շեպիտկո
* Սցենար՝ Լարիսա Շեպիտկո, Գենադի Շպալիկով
* Օպերատոր՝ Ալեքսանդր Կնյաժինսկի
* Կոմպոզիտոր՝ Ալֆրեդ Շնիտկե
* Նկարիչ՝ Ալեքսանդր Բոյմ
* Կոստյումների նկարիչ՝ Վյաչեսլավ Զայցև
* Դիրիժոր՝ Էրի Կլաս
* Հնչյունային օպերատոր՝ Լև Տրախտենբերգ

## Նկարահանումների վայր
Ըստ սցեների Ստոկհոլմում տեղի ունեցող արտասահմանյան կադրերի նկարահանումները տեղի են ունեցել Ցյուրիխում (նկարահանվել են Բանհոֆշտրասեում)։

## Ծանոթագրություններ

## Արտաքին հղումներ
* 
* «Դու և ես» ֆիլմը «Մոսֆիլմի» պաշտոնական կայքում

Կատեգորիա:1970-ականների ռուսերեն ֆիլմեր
Կատեգորիա:1971 դրամա ֆիլմեր
Կատեգորիա:1971 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Նախշուն (անձնանուն)

**Նախշուն**, հայկական իգական անուն։ Առաջացել է հայերեն «նախշուն»՝ «նկարեն, զարդարուն, գեղեցիկ» բառից։ Գործածվում է 15-րդ դարից սկսած։

## Գործածություներ
* Նշխուն, Աստվածատուրի կինը, որն իր եղբայր Հովհաննեսի հետ մի հին Ավետարան է գնել։
* Նշխուն, Թումայի կինը, որն Աղթամարում Ներսես աբեղային գրել է տվել Ավետարան։
* Նշխուն, Հովհաննես քահանայի հանգուցյալ կինը, որը Ոստանում Կարապետ քահանային գրել է տվել մի Ավետարան։
* Նշխուն, Վարդան աբեղայի քրոջ աղջիկը, որը Կտուց անապատում գրել է մի Ավետարան։

## Ծանոթագրություններ

Կատեգորիա:Հայկական իգական անձնանուններ
Լյուդմիլա Վինոգրադովա

**Լյուդմիլա Նիկոլաևնա Վինոգրադովա** (), խորհրդային և ռուս ժողովրդական բանահյուս, ազգագրագետ, բանասիրական գիտությունների դոկտոր, 1967 թվականից ՌԳԱ սլավոնագիտության ինստիտուտի լեզվամշակութաբանության և բանահյուսության ամբիոնի անդամ (կրտսեր գիտաշխատող, ապա ավագ գիտաշխատող, այժմ առաջատար գիտաշխատող)։

## Կենսագրություն
Ծնվել է 1936 թվականի դեկտեմբերի 11-ին Ուկրաինական ԽՍՀ Ժիտոմիրի մարզի Նովոգրադ-Վոլինսկի քաղաքում։ Միջնակարգ դպրոցը ավարտել է Անդրկարպատյան մարզի Մուկաչևո քաղաքում։

1961 թվականին ավարտել է Ուժգորոդի համալսարանի բանասիրական ֆակուլտետը։ 1963 թվականից սովորել է Սլավոնագիտության ինստիտուտի ասպիրանտուրայում։ 1973 թվականին սլավոնագիտության ինստիտուտում պաշտպանել է իր «Լեհական ժողովրդական ցեղեր, պատմական և համեմատական վերլուծություն» թեկնածուական դիսերտացիան, իսկ 2001 թվականին պաշտպանել է «Սլավոնական ժողովրդական դիվաբանություն, համեմատական ուսումնասիրության հիմնախնդիրներ» դոկտորական դիսերտացիան։

Հետազոտությունների հիմնական ուղղություններն են` սլավոնական ծեսերի, հավատալիքների, բանահյուսական տեքստերի համեմատական ուսումնասիրությունը, բանահյուսության և ազգագրության փոխադարձ կապերը, ժողովրդական մշակույթի բովանդակային միասնականության բացահայտումը իր բոլոր ձևերում, ժանրերում, կոդերում, սլավոնական մշակութային ավանդույթների պատմական ընդհանրության խնդիրները։ Այս հարցերի շուրջ երկու մենագրությունների և 300-ից ավելի հոդվածների հեղինակ է, այդ թվում՝ «Սլավոնական դիցաբանություն» հանրագիտարանային բառարանի (1995, վերահրատարակվել է 2002 թվականին) և «Սլավոնական հնություններ՝ էթնոլեզվաբանական բառարան» հինգհատորյակի հրատարակության (1995-2012)։

## Ծանոթագրություններ

## Մենագրություններ
* 
* 
* 

## Գրականություն
* *С. Т.* Поздравляем юбиляра // Живая старина. — 1997. — № 1.
* *Агапкина Т. П.* Homo Admirans: К юбилею Л. Н. Виноградовой // Традиционная культура. — 2006. — № 4.
* К юбилею Людмилы Николаевны Виноградовой // Славяноведение. — 2006. — № 6. — С. 118—119.
* *Никитина С. Е.* Та женщина, которая… // Живая старина. — 2006. — № 4.
* 

## Արտաքին հղումներ
* Виноградова Людмила Николаевна. Կենսագրությունը և ընտրված աշխատությունները Ռուսաստանի գիտությունների ակադեմիայի սլավոնագիտության ինստիտուտի կայքում

Կատեգորիա:Բանասիրական գիտությունների դոկտորներ
Կատեգորիա:Խորհրդային ազգագրագետներ
Կատեգորիա:Ռուս ազգագրագետներ